SIR ইস্যুতে সংসদে আলোচনা, বাইরে মকর দ্বারে ইন্ডিয়া জোটের বিক্ষোভ

নয়াদিল্লি: সংসদের ভিতরে SIR (Special Intensive Revision) ইস্যুতে আলোচনা চলবে সমানতালে, আর বাইরে মকর দ্বারে বিক্ষোভে সামিল হবে ইন্ডিয়া (INDIA) জোট। সরকারের বিরুদ্ধে যৌথ আন্দোলনের অংশ হিসেবে বিরোধী দলের নেতারা সেখানে উপস্থিত থাকবেন। সংসদের ভেতরের আলোচনার পাশাপাশি রাস্তায় প্রতিবাদ দেখিয়ে সরকারকে চাপে রাখতেই এই পরিকল্পনা নিচ্ছে বিরোধী শিবির।

শীতকালীন অধিবেশনের দ্বিতীয় দিনেই SIR নিয়ে আলোচনার দাবিতে তুমুল হট্টগোল শুরু করলেন ইন্ডিয়া জোটের সাংসদেরা। অধিবেশন শুরু হতেই লোকসভা মুলতুবি হয়ে যায় দুপুর ১২টা পর্যন্ত। সংসদের ভিতরে ও বাইরে বিরোধীরা হাতে প্ল্যাকার্ড নিয়েছেন। উঠেছে স্লোগান— ‘ভোট চোর, গদি ছাড়’, ‘উই ওয়ান্ট জাস্টিস’। বিক্ষোভে যোগ দেন মল্লিকার্জুন খাড়্গে, সোনিয়া গান্ধী, রাহুল গান্ধী, কানিমোঝি, মমতাবালা ঠাকুর-সহ ইন্ডিয়া জোটের নেতারা।

আরও পড়ুন: বিমান সেবিকাকে যৌন হেনস্থা, গ্রেফতার তথ্য প্রযুক্তি সংস্থার কর্মী

SIR to continue in Parliament, the INDIA bloc to protest outside Makar Dwar

Read @ANI story |https://t.co/evw66hWdqi
#SIR #Parliament #INDIAbloc #WinterSession pic.twitter.com/HywoiNr9Xy

— ANI Digital (@ani_digital) December 2, 2025

রাজ্যসভার বিরোধী দলনেতা খাড়্গে দাবি করেন, “এখনই SIR নিয়ে আলোচনা করতে হবে।” বিরোধীদের বিক্ষোভে লোকসভার কাজকর্ম সম্পূর্ণ ব্যাহত হয়। অন্যদিকে রাজ্যসভায় কিরেন রিজিজু বলেন, “বিরোধীদের জনতা বিশ্বাস করে না, তাই বারবার ভোটে হারে। সংসদ নিয়মে চলে— এখনই আলোচনা করতে হবে, এই দাবি মানা যায় না।”

গত কয়েকদিন ধরেই ভোটার লিস্ট সংশোধন বা SIR ইস্যুতে উত্তাপ বাড়ছে। সোমবার অধিবেশন শুরুর আগে প্রধানমন্ত্রী নরেন্দ্র মোদী বিরোধীদের উদ্দেশে কড়া বার্তা দিয়ে বলেন, “সংসদ নাটক করার জায়গা নয়। ভোটে হেরে অশান্তি করা যায় না।” তাঁর এই মন্তব্যের পাল্টা দিয়ে তৃণমূল ও কংগ্রেস প্রশ্ন তোলে— মানুষের সমস্যা তুললে কি তা ‘ড্রামা’?

এদিনও সেই উত্তেজনার মধ্যেই বিরোধীরা SIR নিয়ে আলোচনার দাবিতে একজোট হন। ফলে অধিবেশনের দ্বিতীয় দিনেও কার্যত অচল হয়ে পড়ে সংসদ।