ফুটবলের রাজপুত্র মেসিকে চোখ ভরে দেখল হায়দরাবাদ

ওয়েব ডেস্ক: ফুটবলের রাজপুত্র লিওনেল মেসিকেই খুব একটা ভাল করে বরণ করে নিতে পারল না কলকাতা। শনিবার সকালে যুবভারতীয় ক্রীড়াঙ্গনে ধুন্ধুমার পরিস্থিতি তৈরি হল। যুবভারতীর বিশৃঙ্খলার জন্য শতদ্রু দত্তকে (Satadru Dutta) দায়ী করে গ্রেফতার করা হয়েছে। অথচ সন্ধ্যায় সম্পূর্ণ উল্টো চিত্র দেখা গেল হায়দরাবাদে। চোখ ভরে মেসিকে দেখল হায়দরাবাদবাসী (Messi in Hyderabad)। শনিবার সন্ধ্যায় হায়দরাবাদে কানায় কানায় পূর্ণ রাজীব গান্ধী স্টেডিয়ামে উৎসবের আবহ তৈরি করলেন লিওনেল মেসি(Messi in Hyderabad), লুইস সুয়ারেজ ও রদ্রিগো ডি পল। অনাবিল হাসি, পায়ের জাদু, পেনাল্টি শ্যুট আউটে হায়দরাবাদের মন ভরিয়ে দিলেন আর্জেন্টিনার বিশ্বকাপজয়ী তারকা লিওনেল মেসি (Lionel Messi)।এদিন রাজীব গান্ধী স্টেডিয়ামে ছিলেন লোকসভার বিরোধী দলনেতা রাহুল গান্ধী (Rahul Gandhi)।

এত বড় মাপের তারকাকে নিয়ে সুষ্ঠ ভাবে একটা অনুষ্ঠানের আয়োজন করা যায়, তা দেখিয়ে দিল নিজামের শহর। প্রায় ৪০ মিনিট মাঠে থাকলেন মেসি। হায়দরাবাদের জনতার মন জয় করে নিলেন মেসি। কলকাতার ঘটনার পরেই হায়দরাবাদে মেসিকে নিয়ে বাড়তি নিরাপত্তার ব্যবস্থা ছিল। কড়া নিরাপত্তার মধ্যেই তাঁকে বিমানবন্দরের বাইরে নিয়ে যাওয়া হয়। মেসি মাঠে আসার পরেই মাঠে নামেন তেলঙ্গানার মুখ্যমন্ত্রী রেবন্ত রেড্ডি। কয়েক মিনিটের মধ্যে তিনি একটি গোলও করেন। রাত ৮.১০ মিনিট নাগাদ মাঠে নামেন মেসি। গোটা স্টেডিয়াম তখন ‘মেসি, মেসি’ চিৎকারে উত্তাল। স্টেডিয়ামে বাজতে থাকে লাতিন ভাষায় গান।
মাঠের মাঝে গিয়ে রেবন্ত, সুয়ারেজ় এবং ডি’পলের সঙ্গে ‘পাসিং দ্য বল’ খেলতে থাকেন মেসি। দু’বার তাঁকে দেখা যায় লম্বা শট মেরে গোল করতে। মাঝেমাঝেই বল পায়ে নিয়ে নাচাচ্ছিলেন তিনি। এর পর মাঠ প্রদক্ষিণ করতে থাকেন মেসি।

আরও পড়ুন:মেসির ‘দেখা না পেয়ে’ যুবভারতীতে তাণ্ডব, সুয়ো মোটো মামলা রুজু পুলিশের

এদিন রাজীব গান্ধী স্টেডিয়ামে ছিলেন লোকসভার বিরোধী দলনেতা রাহুল গান্ধী। হায়দরাবাদে মেসির ইভেন্টের টিকিটের দাম ছিল কলকাতার তুলনায় কম। কিন্তু সেখানে দর্শকরা তো বটেই মেসিও যেন আনন্দ পেলেন ভরপুর।

অন্য খবর দেখুন